ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 799 

6 Οκτωβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Διατμηματικού Προγράμματος Μεταπτυχια¬ 
κών Σπουδών των Τμημάτων: Γαλλικής Γλώσσας και 
Φιλολογίας Γερμανικής Γλώσσας και Φιλολογίας και 
Ιταλικής Γλώσσας και Φιλολογίας του Παν/μίου 

θεσ/νίκης. 1 

Έγκριση Διατμηματικού Προγράμματος Μεταπτυχια¬ 
κών Σπουδών στην Οικονομική Επιστήμη του Παν/ 

μίου Μακεδονίας. 2 

Έγκριση Προγράμματος Μεταπτυχιακών Σπουδών του 
Τμήματος θεολογίας του Πανεπιστημίοιυ Αθη¬ 
νών. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β1/711 (1) 

Έγκριση Διατμηματικού Προγράμματος Μεταπτυχιακών 
Σπουδών των Τμημάτων: Γαλλικής Γλώσσας και Φιλο¬ 
λογίας Γ ερμανικής Γλώσσας και Φιλολογίας και Ιταλι¬ 
κής Γλώσσας και Φιλολογίας του Παν/μίου θεο/ 
νίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη; 

1. Τις διατάξεις; 

α) Του άρθρου 11 παρ. 2 του Ν. 2083/1992 «εκσυγχρο¬ 
νισμός της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (ΦΕΚ 154/Α·). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη τεσσάρων (4) εκατομμυρίων 
σε βάρος του κρατικού προϋπολογισμού, η οποία θα καλυ¬ 
φθεί από τον προϋπολογισμό του Υπουργείου Εθνικής 
Παιδείας και θρησκευμάτων Φ.120 και Κ.Α.Ε. 5299 με 
αντίστοιχη αύξηση της χορήγησης του Πανεπιστημίου 
Θεσσαλονίκης, αποφασίζουμε: 

Εγκρίνουμε από το ακαδημδϊκό έτος 1993-1994 τη λει¬ 
τουργία του Διατμηματικού Προγράμματος Μεταπτυχια¬ 
κών Σπουδών των Τμημάτων Γ αλλικής Γλώσσας και Φιλο- 
λσγίας. Γερμανικής Γλώσσας και Φιλολογίας και Ιταλικής 
Γλώσσας και Φιλολογίας του Αριστοτέλειου Πανεπιστη¬ 


μίου Θεσσαλονίκης, το οποίο κατάρτισε η Ειδική Διατμη- 
ματική Επιτροπή των τμημάτων, στη Συνεδρίαση της Αρ. 
3 / 

30.β.1990 και ενέκρινε η Σύγκλητος Ειδικής Σύνθεσης 
στη Συνεδρίαση της αρ. 3/30.6.1993 και το οποίο έχει ως 
εξής: 


Έγκριση Διατμηματικού Προγράμματος Μεταπτυχιακών 

Σπουδών (ΔΠΜΣ) των Τμημάτων Γ αλλικής Γλώσσας και 

Φιλολογίας, Γ ερμανικής Γλώσσας και Φιλολογίας, Ιτα¬ 
λικής Γλώσσας και Φιλολογίας. 

Η ΣΥΓΚΛΗΤΟΣ ΕΙΔΙΚΗΣ ΣΥΝΘΕΣΗΣ 
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

• στη συνεδρίαση της αριθ. 3/30.6.90, έχοντας υπόψη 
τις διατάξεις του άρθρου 11 παρ. 2 του Ν. 2083/1992 «εκ¬ 
συγχρονισμός της Ανώτατης Εκπαίδευσης» (ΦΕΚ 159/ 
Α ), αποφασίζει: 

Εγκρίνει ομόφωνα / κατά πλειοψηφία το ΔΠΜΣ που κα¬ 
τάρτισε η Ειδική Διατμηματική Επιτροπή (ΕΔΕ) των Τμη¬ 
μάτων Γαλλικής, Γερμανικής και Ιταλικής Γλώσσας και Φι¬ 
λολογίας στις συνεδριάσεις που έκανε στις 8 και 9 Ιουνίου 
1993 και το οποίο έχει ως εξής: 

Οργάνωση και Λειτουργία 

ΔΙΑΤΜΗΜΑΤΙΚΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑ¬ 
ΚΩΝ ΣΠΟΥΔΩΝ 

των Τμημάτων «Γαλλικής Γλώσσας και Φιλολογίας», 
«Γερμανικής Γλώσσας και Φιλολογίας» 
και «Ιταλικής Γλώσσας και Φιλολογίας» 

Άρθρο 1 

Αντικείμενο - Σκοπός. 

Αντικείμενο του ΔΠΜΣ είναι η ανάπτυξη της έρευνας 
στη Διδακτική των Γλωσσών και στις άλλες Επιστήμες της 
Γλώσσας και της Επικοινωνίας. 

Σκοπός του ΔΠΜΣ είναι: 

1) Η παραγωγή εξειδικευμένου επιστημονικού δυναμι¬ 
κού, ικανού να καλύψει ανάγκες που εκδηλώνονται στα 
πεδία των Επιστημών της Γλώσσας και της Επικοινωνίας 
και ειδικά καταρτισμένου ώστε να μπορεί: 

ί) να σχεδιάζει προγράμματα και να παράγει διδακτικά 
υλικά 3ά άοο, 

ϋ) να προωθεί την εκμάθηση των ξένων γλωσσών, συ- 

μπεριλαμβανομένης της ελληνικής ως ξένης γλώσσας, 
συμμετέ¬ 
χοντας στο γλωσσικό γίγνεσθαι του ενιαίου ευρωπαϊκού 
χώρου. 

2) Η ανάπτυξη επιστημονικής έρευνας για τις γλώσσες 
και ή προώθηση εφαρμογών των νέων τεχνολογιών στα 
πεδία των Επιστημών της Γλώσσας και της Επικοινωνίας, 
καθώς και της εξ αποστάσεως εκπαίδευσης. 

3) Η ανάπτυξη της ευρωπαϊκής διάστασης των σπουδών 
και η προβολή τους στη διεθνή ακαδημαϊκή κοινότητα. 

Αρθρο 3 

Μεταπτυχιακοί τίτλοι. 

Το ΔΠΜΣ απονέμει: 

α) Μεταπτυχιακό Δίπλωμα Ειδίκευσης (ΜΔΕ) στους το¬ 
μείς: 

ί) Διδακτική των Γλωσσών, και 

ίί) Κοινωνιογλωσσολογία. 

β) Διδακτορικό Δίπλωμα (ΔΔ) στους τομείς: 

ί) Διδακτική των Γλωσσών, 

ϋ) Επιστήμες της Γλώσσας, και 

ίίί) Επιστήμες της Επικοινωνίας. 

Αρθρο 4 

Κατηγορίες Πτυχιούχων. 

Στο ΔΠΜΣ γίνονται δεκτοί πτυχιούχοι, της ημεδαπής ή 
της αλλοδαπής: -γ-% 

α) Τμημάτων ή Σχολών Ξένων Γλωσσών και Φιλολογιών 
καθώς και Μετάφρασης, 
β) Φιλοσοφικών Σχολών, 

γ) Τμημάτων Τεχνολογιών της Επικοινωνίας (πτυχίο είτε 
Πολυτεχνικής Σχολής είτε θετικών Επιστημών είτε Δημο¬ 
σιογραφίας και Μαζικών Μέσων Ενημέρωσης), 
δ) Σχολών Επιστημών του Ανθρώπου. 

Για το ΜΔΕ, οι εγγραφές γίνονται ύστερα από συνεκτί- 
μηση των παρακάτω κριτηρίων (πρβ. Ν. 2083/92, άρθρο 
12, παρ. 2, εδ. α ): 
α) βαθμός πτυχίου, 

β) αποτέλεσμα εξετάσεων των υποψηφίων στα μαθή¬ 
ματα «Διδακτική των Γλωσσών», «Γενική Γλωσσολογία» 
και «Κοινωνιογλωσσολογία», των οποίων το περιεχόμενο 
ανακοινώνεται από τη γραμματεία του ΔΠΜΣ έξι τουλάχι¬ 
στο μήνες πριν από τη διεξαγωγή τους, 
γ) βαθμολογία στα προπτυχιακά μαθήματα τα σχετικά 
με το ΔΠΜΣ, 

δ) επίδοση σε διπλωματική εργααία, όπου αυτή προβλέ- 
πεται στο προπτυχιακό στάδιο, 
ε) τυχόν ερευνητική δραστηριότητα του υποψηφίου. 

Οι Ελληνες ϋποψήφιοι πρέπει να γνωρίζουν δύο τουλά¬ 
χιστο ευρωπαϊκές γλώσσες εκτός της μητρικής, ενώ οι αλ¬ 
λοδαποί να μιλούν στοιχειωδώς την ελληνική γλώσσα. Η 
γνώση των γλωσσών θα αποδεικνύεται με την κατάθεση 
τίτλων ή θα διαπιστώνεται με εξέταση. 

Για το ΔΔ, οι εγγραφές σε τυχόν κενές θέσεις γίνονται 
μετά από αίτηση που συνοδεύεται από αυτοβιογραφικό 
σημείωμα και από πρόταση σχεδίου έρευνας βασισμένη 
σε συγκεκριμένη «υπόθεση εργασίας». Προϋπόθεση για 
υποβολή της αίτησης είναι η κατοχή μεταπτυχιακού δι¬ 
πλώματος του ίδιου ή ισότιμου προγράμματος της ημεδα¬ 
πής ή της αλλοδαπής. 

Η τελική επιλογή των εισακτέων για το ΜΔΕ και το ΔΔ 
γίνεται από επιτροπή, σύμφωνα με το άρθρο 12, παρ. 2, 
εδ. β', του Ν. 2083/92. 


Άρθρο 5 
Χρονική διάρκεια. 

Η χρονική διάρκεια για την απονομή των κατά το άρθρο 
3 τίτλων ορίζεται για μεν το Μεταπτυχιακό Δίπλωμα Ειδί¬ 
κευσης σε 4 διδακτικά εξάμηνα και για το Διδακτορικό Δί¬ 
πλωμα σε επιπλέον 6 εξάμηνα. 

Οι φοιτητές που προσβλέπουν σε ΜΠΔ, εάν χρειάζονται 
παράταση των σπουδών τους για εξασφάλιση του απαραί¬ 
τητου αριθμού Διδακτικών Μονάδων (ΔΜ), πρέπει να κα¬ 
ταθέσουν τεκμηριωμένη αίτηση για την οποία θα<ιποφαν- 
θεί η ΕΔΕ. Στην περίπτωση των υποψηφίων για ΔΔ, για 
αντίστοιχη παράταση χρειάζεται και σχετική πρόταση της 
Συμβουλευτικής Επιτροπής. Και στις δύο περιπτώσεις η 
παράταση δεν μπορεί να υπερβαίνει τα δύο (2) εξάμηνα. 

Οι αιτήσεις για την εγγραφή των σπουδαστών υποβάλ¬ 
λονται από την 1 έως τις 15 Σεπτεμβρίου. Οι εξετάσεις για 
την επιλογή αυτών που θα εγγραφούν ολοκληρώνονται ως 
τις 30 Σεπτεμβρίου. Ο πίνακας των αποτελεσμάτων επι¬ 
κυρώνεται από την ΕΔΕ. Τα μαθήματα αρχίζουν την 1η 
Οκτωβρίου. 

Άρθρο 6 

Πρόγραμμα Μαθημάτων. 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαιδευ¬ 
τικές και ερευνητικές δραστηριότητες για την απονομή 
των κατά το άρθρο 3 τίτλων ορίζονται ως εξής: 

I. Για το Μεταπτυχιακό Δίπλωμα Ειδίκευσης 

ί) Μαθήματα: 


Ειδίκευση στη ΔΙΔΑΚΤΙΚΗ ΤΩΝ ΓΛΩΣΣΩΝ 


ΚΩΔΙΚΟΣ ΤΙΤΛΟΣ ΜΑΘΗΜΑΤΟΣ 

Ω/Ε 

Δ.Μ. 

1111 

Μεθοδολογία της επιστημονικής έρευνας 

2 

2 

1112 

Τεχνολογία και ανάλυση στην εξ αποστά¬ 
σεως κατάρτιση 

2 

2 

1113 

Μέθοδοι ανάλυσης γλωσσικών αναγκών 

2 

2 

1114 

Μετακινούμενες ομάδες και γλωσσικά 
προβλήματα 

2 

2 

1115 

Σχεδιασμός παραγωγής προγραμμάτων 
και υλικών γλωσσικής κατάρτισης 

2 

2 

1116 

Μέθοδοι αξιολόγησης 

2 

2 


Ειδίκευση στην ΚΟΙΝΩΝΙΟΓΛΩΣΣΟΛΟΓΙΑ 


ΚΩΔΙΚΟΣ ΤΙΤΛΟΣ ΜΑΘΗΜΑΤΟΣ 

Ω/Ε 

Δ.Μ. 

1211 

Μεθοδολσγία της επιστημονικής έρευνας 

2 

2 

1212 

Πολιτική οικονομία της γλώσσας 

2 

2 

1213 

Μέθοδοι ανάλυσης φυσικών γλωσσών 

2 

2 

1214 

Γλώσσες σε επαφή 

2 

2 

1215 

Διαπολιτισμική επικοινωνία 

2 

2 

1216 

Μη γλωσσική επικοινωνία 

2 

2 

Για τις δύο ειδικεύσεις ταυτόχρονα 


ΚΩΔΙΚΟΣ ΤΙΤΛΟΣ ΜΑΘΗΜΑΤΟΣ Ω/Ε Δ.Μ. 


1021 

Σήματα και επεξεργασία της πληροφορίας 

2 

2 

1022 

Υπολογιστική γλωσσολογία 

2 

2 

1023 

Αντιπαραθετική γλωσσολογία , 

2 

2 

1024 

θεωρίες της σημασίας 

2 

2 

1025 

Στατική και προγραμματισμός Η/Υ 

2 

2 

1026 

Μέθοδοι λεξικογραφίας 

2 

2 

1027 

Σημείωση και επικοινωνία 

2 

2 

1028 

Κοινωνική δείξη και ιδεολογία 

2 

,2 


Σημείωση: Το πρώτο ψηφίο του κωδικού αριθμού δείχνει τους 
κύκλους (1=μεταπτυχιακό, 2=διδακτορικό), το δεύτερο ψηφίο 
δείχνει την ειδίκευση (0=μάθημα κοινό για όλες τις ειδικεύσεις. 
1=Διδακτική, 2=Κοινωνιογλωσσολογία). το τρίτο ψηφίο δηλώνει 
αν το μάθημα είναι υποχρεωτικό (1) ή επιλεγόμενο (2) και το τέ¬ 
ταρτο ψηφίο είναι ο αύξων αριθμός του μαθήματος σε κάθε 
ομάδα μαθημάτων. 

ίί) Οι φοιτητές παρακολουθούν ανά εξάμηνο τα εξής μα¬ 
θήματα; 

α’ εξ.: τρία υποχρεωτικά (6 Δ.Μ.) και ένα επιλεγόμενο (2 
Λ.Μ.). 

β' εξ.: δύο υποχρεωτικά (4 Δ.Μ.) και ένα επιλεγόμενο (2 
Δ.Μ.). 

γ· εξ.: ένα υποχρεωτικό (2 Δ.Μ.) και ένα επιλεγόμενο (2 
Δ.Μ.). 

δ' εξ.: συμμετοχή σε ερευνητικό σεμινάριο (2 Ω/Ε, 2 
Δ.Μ.), καθώς και ολοκλήρωση έρευνας και συγγραφή δι¬ 
πλωματικής εργασίας (10 Δ.Μ.). 

II. Για το Διδακτορικό Δίπλωμα 

ί) Μαθήματα: 


ΚΩΔΙΚΟΣ ΤΙΤΛΟΣ ΜΑΘΗΜΑΤΟΣ Ω/Ε Δ.Μ. 


2021 

Ορισμός πεδίου επιστημονικής έρευνας 

2 

2 

2022 

Βιβλιογραφική έρευνα και συγκρότηση βι¬ 
βλιογραφίας 

2 

2 

2023 

Συγκρότηση οοιρυδ και δειγματοληψία 

2 

2 

2024 

Τεχνικές γραφής επιστημονικού κειμένου 

2 

2 

ίί) Οι φοιτητές παρακολουθούν ανά εξάμηνο τα εξής μα- 

θήματα: 




α’ εξ.: 

δύο μαθήματα (4 Δ.Μ.). 




β' εξ.: δύο μαθήματα (4 Δ.Μ,). 
γ', δ', ε' εξ.: συμμετοχή σε ερευνητικό σεμινάριο (1 Ω/Ε, 
1 Δ.Μ.), 

στ' εξ.: συγγραφή διδακτορικής διατριβής (40 Δ.Μ.), 
ίίί) Επιβλέποντες των υποψηφίων διδακτόρων ορίζονται 
τα μέλη ΔΕΠ του ΔΠΜΣ. 

ίν) Η απόκτηση του Διδακτορικού Διπλώματος προϋπο¬ 
θέτει την εκπόνηση και τη δημόσια υποστήριξη διδακτορι¬ 
κής διατριβής, σύμφωνα με τα προβλεπόμενσ από το Ν. 
2083, άρθρο 12 παρ. 5, εδ. γ’. 

V) Το Διδακτορικό Δίπλωμα απονέμεται από το ΔΠΜΣ η 
δε αναγόρευση σε διδάκτορα γίνεται από τον Πρύτανη, σε 
ειδική δημόσια συνεδρία της ΕΔΕ. Γ ια την καθομολόγηση 


του διδάκτορα ισχύουν όσα δεν τροποποιούνται από το Ν. 
2083/92. 

III. Γ ια τους δύο κύκλους. 

ί) Η κλίμακα βαθμολογίας, και για τους δύο κύκλους, εί¬ 
ναι από 0 έως 10. Προβιβάσιμοι βαθμοί είναι το 6 και οι με- 
γαλύτεροί του. Η βαθμολόγηση της διπλωματικής εργα¬ 
σίας για το ΜΔΕ γίνεται από τριμελή επιτροπή αποτελού- 
μενη από τον επιβλέποντα καθηγητή και από δύο μέλη του 
ίδιου ή συγγενικού γνωστικού αντικειμένου, που ορίζονται 
από την ΕΔΕ. Τελικός, δε, βαθμός του ΜΔΕ θεωρείται ο 
αριθμητικός μέσος της βαθμολογίας που εξασφάλισε ο 
φοιτητής στα διάφορα μαθήματα και στη διπλωματική ερ¬ 
γασία. 

ίί) Ο όρος «μάθημα» του μεταπτυχιακού προγράμματος 
σπουδών καλύπτει κάθε εκπαιδευτική και ερευνητική 
δραστηριότητα που πραγματοποιεί ο μεταπτυχιακός φοι¬ 
τητής με ευθύνη του διδάσκοντος ή του επιβλέποντος 
ερευνητή. 

ίϋ) Φοιτητής που αποτυγχάνει σε κάποιο μάθημα, και 
στους δύο κύκλους, έχει τη δυνατότητα να το εξεταστεί 
ακόμη μία φορά. 

ίν) Τα μαθήματα για μεν την απόκτηση του Μεταπτυχια¬ 
κού Διπλώματος Ειδίκευσης καλύπτουν στο σύνολό τους 
350 διδακτικές ώρες για κάθε εξειδικευμένό αντικείμενο 
και 28 τουλάχιστον ΔΜ, για δε την απόκτηση του Διδακτο¬ 
ρικού Διπλώματος 300 διδακτικές ώρες που αντιστοιχούν 
σε 50 τουλάχιστον διδακτικές μονάδες, από τις οποίες 40 
καλύπτει η διδακτορική διατριβή. 

V) Τα μαθήματα και στους δύο κύκλους έχουν τις εξής 
μορφές: 

α) Σειρές διδασκαλιών-διαλέξεων από τον υπεύθυνο δι¬ 
δάσκοντα ή από προσκεκλημένο στο πλαίσιο του συγκε¬ 
κριμένου μαθήματος. Η διάρκεια κάθε τέτοιου μαθήματος 
δεν μπορεί να υπερβαίνει τις 2 ώρες και υπολογίζεται ως 2 
ΔΜ. 

β) Εργαστήρια υπό την καθοδήγηση τσυ διδάσκοντος. Η 
διάρκεια κάθε τέτοιου μαθήματος είναι 3 ώρες και υπολο¬ 
γίζεται ως 2 ΔΜ. 

γ) Εισηγήσεις και συζητήσεις με προσκεκλημένους ειδι¬ 
κούς του πεδίου. Η διάρκεια κάθε τέτοιου μαθήματος εί¬ 
ναι 2 ώρες και υπολογίζεται ως 2 ΔΜ. 

δ) Συμμετοχή σε ερευνητικά προγράμματα που διευθύ¬ 
νουν μέλη ΔΕΠ του ΔΜΠΣ. Βεβαιωμένη συμμετοχή σε 
ερευνητικό πρόγραμμα αντιστοιχεί σε 3-5 ΔΜ ανά εξά¬ 
μηνο. 

ε) Ειδικά για τους υποψήφιους διδάκτορες, το πρό¬ 
γραμμα σπουδών προβλέπει και ανακοινώσεις σε τακτά 
διαστήματα των ίδιων των φσιτητών σχετικά με την εξέλιξη, 
της έρευνάς τους, καθώς και συζήτηση με τους άλλους 
φοιτητές, παρουσία δύο τουλάχιστον μελών της τριμελούς 
συμβουλευτικής επιτροπής. 

νί) Η ΕΔΕ του ΔΜΠΣ διατηρεί το δικαίωμα της δημοσίευ¬ 
σης των πορισμάτων της εκπαιδευτικής και ερευνητικής 
δραστηριότητάς του και μπορεί να εκδίδει για το σκοπό 
αυτό ειδικά έντυπα. 

Αρθρο 7 

Αριθμός Εισακτέων. 

Ο αριθμός εισακτέων στο πρόγραμμα ορίζεται ως εξής; 

α) Πρώτο έτος εφαρμογής: 15 άτομα. 

β) Επόμενα έτη: 10 άτομα άνά έτος. 

Άρθρο 8 

Προσωπικό. 

Το διδακτικό προσωπικό του ΔΠΜΣ αποτελεΐται από: 

α) 9 μέλη ΔΕΠ των συμμετεχόντων Τμημάτων. 

β) 3 μέλη ΔΕΠ του Τομέα Γλωσσολογίας του Φιλολογι¬ 
κού Τμήματος της Φιλοσοφικής Σχ., και 

γ) 3 μέλη ΔΕΠ του Τμήματος Ηλεκτρολόγων Μηχανικών 
(Εργαστήριο Επεξεργασίας της Πληροφορίας) της Πολυ¬ 
τεχνικής Σχολής. 

Επιβλέποντες και διδάσκοντες μπορούν να ορίζονται 
και άλλα μέλη ΔΕΠ του Α.Π.Θ. ή/και επιστημονικό προσω¬ 
πικό που μετακαλείται είτε από άλλα Α.Ε.ί. είτε από άλ¬ 
λους φορείς και ερευνητικά κέντρα ή/και προσωπικότη¬ 
τες αναγνωρισμένου κύρους στην ειδικότητά τους. Προ¬ 
σόντα για την ανάθεση έργου στο ΔΠΜΣ είναι η αναγνωρι¬ 
σμένη ερευνητική δραστηριότητα, όπως αυτή τεκμηριώ¬ 
νεται με αντικειμενικά κριτήρια. Τα κριτήρια αυτά μπορεί 
να είναι: δημοσιεύσεις σε περιοδικά διεθνούς κύρους, 
ικανός αριθμός αρό τις οποίες πρέπει να είναι πρόσφατες, 
αναφορές στις δημοσιεύσεις αυτές από άλλους ερευνη¬ 
τές, εμπειρία στη διδασκαλία μεταπτυχιακών μαθημάτων 
ή στην καθοδήγηση μεταπτυχιακών φοιτητών και στην 
εποπτεία συγγραφής διδακτορικών διατριβών, διεύθυνση 
ερευνητικών προγραμμάτων. Η ανάθεση διδακτικού έρ¬ 
γου, η οποία γίνεται όπως ορίζει ο Ν. 2083/92, άρθρο 12, 
παρ. 3, εδ. α’, βασίζεται σε συνεκτίμηση των παραπάνω 
κριτηρίων. 

Οι ώρες διδασκαλίας και άλλης απασχόλησης των με¬ 
λών ΔΕΠ αμείβονται ιδιαίτερα από πόρους μη κρατικούς 
που εξευρίσκει η ΕΔΕ του ΔΠΜΣ. Ο συνολικός αριθμός δι¬ 
δακτικών ωρών ανά ΔΕΠ δεν μπορεί να υπερβαίνει τις 2 
ανά εβδομάδα, εφόσον πρόκειται για μαθήματα με μορφή 
διάλεξης, ή τις 3-5 ανά εβδομάδα για μαθήματα με μορφή 
σεμιναρίου/εργαστηρίου. 

Άρθρο 9 

Υλικοτεχνική Υποδομή. 

Οι χώροι διεξαγωγής των μαθημάτων καθώς κρι τα μέσα 
που απαιτούνται για την πραγματοποίηση των εκπαιδευτι¬ 
κών και ερευνητικών δραστηριοτήτων εξασφαλίζονται από 
τα συμμετέχοντα Τμήματα και ειδικά από το Εργαστήριο 
Διδακτικής των. Ζωντανών Γλωσσών (Πρ. Διάτ. 45/ 
31.1.1990) του Τμήματος Γαλλικής Γλώσσας και Φιλολσ- 
γίας. 

Άρθρο 10 

Διάρκεια λειτουργίας. 

Το ΔΠΜΣ θα λειτουργήσει για 8 χρόνια. 

Άρθρο 11 

Κόστος λειτουργίας. 

Το συνολικό λειτουργικό κόστος του προγράμματος 
υπολογίζεται, σε παρούσες τιμές, αναπροσαρμοζόμενες. 


σε 11.250.000 δρχ. ετησίως, δηλαδή 1.791 δρχ./ 
μαθητοώρα (24 ώρες/μάθημα/φοιτητής = 268x25 = 
6.700 μαθητοώρες). Τ ο ποσό αυτό θα καλυφθεί ως εξής: 

α) 1.250.000 δρχ. από δίδακτρα που θα καταβάλουν οι 
σπουδαστές, οι οποίοι αναμένεται, κατά μέσον όρο, να εί¬ 
ναι 25 άτομα το χρόνο (50.000 χ 25 = 1.250.000). 

β) 4.000.000 δρχ. από το ΥπΕΠΘ, για δαπάνες υποδο¬ 
μής (όργανα, υλικά) και μετακινήσεις σπουδαστών για 
ερευνητικούς σκοπούς. 

γ) 6.000.000 δρχ. από πόρους που προβλέπεται ότι το 
ΔΠΜΣ θα εξασφαλίσει από τρίτους, δεδομένου ότι το 
ΔΠΜΣ θα συνδέει την έρευνα με τις αναπτυξιακές ανά¬ 
γκες του κοινωνικού χώρου και θα μπορεί να αναλαμβάνει 
ερευνητικά προγράμματα επιχορηγούμενα από τον δημό¬ 
σιο και τον ιδιωτικό τομέα, καθώς και από οργανισμούς ελ¬ 
ληνικούς, ξένους και διεθνείς. Μπορεί επίσης να αναλαμ¬ 
βάνει και να εφαρμόζει επιχορηγούμενα προγράμματα ει¬ 
δικής επαγγελματικής κατάρτισης. 

Άρθρο 12 
Μεταβατική διάταξη. 

Οι ήδη φοιτούντες μεταπτυχιακοί φοιτητές και οι υπο¬ 
ψήφιοι διδάκτορες των συνεργαζομένων Τμημάτων στο 
παρόν ΔΠΜΣ, οι οποίοι είναι εγγεγραμμένοι και φοιτούν 
βάσει της υπουργικής απόφασης 103187/19.12.63 (ΦΕΚ 
595/31.12.63) μπορούν, εφόσον το επιθυμούν, να ζητή¬ 
σουν την ένταξή τους στο πρόγραμμα για την ολοκλήρωση 
των σπουδών τους σ’ αυτό. Η ένταξή τους θα εξεταστεί 
από την ΕΔΕ κατά περίπτωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 1993 

ο ΥΠΟΥΡΓΟΣ 

ΓΕΩΡΠΟΣ ΣΟΥΦΛΙΑΣ 
-«- 

Αριθ. Β1/710 (2) 

Έγκριση Διατμηματικού Προγράμματος Μεταπτυχιακών 

Σπουδών στην Οικονομική Επιστήμη του Παν/μίου Μα¬ 
κεδονίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις; 

α) Του άρθρου 11, παράγρ. 2 του Ν. 2083/1992 «εκ¬ 
συγχρονισμός της Ανωτάτης Εκπαίδευσης» (ΦΕΚ 159/ 
Α ), και 

β) Του άρθρου 29Α του Ν. 1558/85, όπως αυτό συ¬ 
μπληρώθηκε με το άρθρο 27 του Ν. 2081/92 (ΦΕΚ 154/ 
Α·). 

2. Τό γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Εγκρίνουμε από το ακαδημαϊκό έτος 1994-1995 τη λει¬ 
τουργία του Διατμηματικού Προγράμματος Μεταπτυχια¬ 
κών Σπουδών των Τμημάτων Οικονομικών Επιστημών, 
Οργάνωσης και Διοίκησης Επιχειρήσεων και Λογιστικής 
και Χρηματοοικονόμικής του Πανεπιστημίου Μακεδονίας 
Οικονομικών και Κοινωνικών Επιστημών, το οποίο κατήρ- 
τησε η Ειδική Διατμηματική Επιτροπή στη συνεδρίαση της 
16.6.1993 και ενέκρινε η Σύγκλητος του Πανεπιστημίου 

στη συνεδρίαση της 18.6.1993 και το οποίο έχει ως εξής: 

Οργάνωση και λειτουργία Διατμηματικού Προγράμμα¬ 
τος Μεταπτυχιακών Σπουδών στην Οικονομική Επιστήμη 
από τα Τμήματα Οικονομικών Επιστημών, Οργάνωσης και 
Διοίκησης Επιχειρήσεων και Λογιστικής και Χρηματοοικο¬ 
νομικής του Πανεπιστημίου Μακεδονίας Οικονομικών και 
Κοινωνικών Επιστημών. 

Άρθρο 1 

Γενικές διατάξεις. 

Τα Τμήματα Οικονομικών Επιστημών, Οργάνωσης και 
Διοίκησης Επιχειρήσεων και Λογιστικής και Χρηματοοικο¬ 
νομικής οργανώνουν και λειτουργούν από το ακαδημαϊκά 
έτος 1994-1995 Διατμηματικά Πρόγραμμα Μεταπτυχια¬ 
κών Σπουδών στην Οικονομική Επιστήμη σύμφωνα με τις 
διατάξεις της παρούσας απόφασης και τις διατάξεις των 
άρθρων 10 έως και 12 του Ν. 2083/92. 

Άρθρο 2 

Αντικείμενο - Σκοπός. 

Το Διατμηματικό Πρόγραμμα Μεταπτυχιακών Σπουδών 
στην Οικονομική Επιστήμη έχει σκοπό την ειδίκευση των 
πτυχιοϋχων Πανεπιστημιακών Τμημάτων Οικονομικών, 
Κοινωνικών, θετικών και Πολυτεχνικών Επιστημών, ώστε 
να μπορούν να συμβάλλουν στην προαγωγή των γνώσεων 
της Οικονομικής Επιστήμης και στην ανάπτυξη της έρευ¬ 
νας στους συναφείς επιστημονικούς τομείς. 

Άρθρο 3 

Μεταπτυχιακοί Τίτλοι. 

Το Διατμηματικό Πρόγραμμα Μεταπτυχιακών Σπουδών 
στην Οικονομική Επιστήμη οδηγεί στην απονομή: α) Με¬ 
ταπτυχιακού Διπλώματος Ειδίκευσης στην Οικονομική 
Επιστήμη, και β) Διδακτορικού Διπλώματος. 

Άρθρο 4 

Κατηγορίες πτυχιούχων. 

Στο ΔΠΜΣΟΕ γίνονται δεκτοί πτυχιούχοι των Τμημάτων 
θετικών και Κοινωνικών Επιστημών της ημεδαπής ή αντι¬ 
στοίχων ομοταγών Ιδρυμάτων της αλλοδαπής, των οποίων 
το πτυχίο έχει αναγ>/ωρισθεί από το ΔΙ.Κ.Α.Τ.ΣΑ. 

Άρθρο 5 
Χρονική διάρκεια. 

1. Το ΔΠΜΣΟΕ αρχικά οδηγεί στην απονομή Μεταπτυ¬ 
χιακού Διπλώματος ειδίκευσης στην Οικονομική Επιστήμη 
και διαρκεί προς τούτο τέσσερα «διδακτικά εξάμηνα». Το 
πρώτο, δεύτερο και τρίτο «διδακτικό εξάμηνο» περιλαμ¬ 
βάνουν διδασκαλία (παραδόσεις, εργαστηριακές ασκή¬ 
σεις και εξετάσεις). Το τέταρτο διδακτικό εξάμηνο περι¬ 
λαμβάνει κυρίως την εκπόνηση της Διπλωματικής Εργα¬ 
σίας και την εξέταση του φοιτητή σε αυτήν. 

2. Το ΔΠΜΣΟΕ απονέμει και Διδακτορικό Δίπλωμα. 
Προς τούτο επιπλέον των ανωτέρω τεσσάρων «διδακτικών 
εξαμήνων», περιλαμβάνει και περαιτέρω εκπαίδευση, η 
διάρκεια της οποίας είναι τουλάχιστον άλλα δύο διδακτικά 
εξάμηνα και το περιεχόμενό της καθορίζεται ανάλογα με 
το αντικείμενο της διδακτορικής διατριβής, που θα εκπο¬ 


νηθεί. Δηλαδή οι σπουδές για το διδακτορικό διαρκούν 
τουλάχιστον έξι διδακτικά εξάμηνα. 

Άρθρο 6 

Πρόγραμμα Μαθημάτων. 

Η έναρξη των μαθημάτων γίνεται τη Δευτέρα της τελευ¬ 
ταίας πλήρους εβδομάδας του Σεπτεμβρίου και λήγει προ 
των Χριστουγέννων, έτσι ώστε να περιλαμβάνει τουλάχι¬ 
στον 13 πλήρεις διδακτικές εβδομάδες. Τ α μαθήματα δια- 
κρίνονται σε δύο ενότητες «υποχρεωτικά» και «επιλογής». 
Όλα τα μαθήματα, υποχρεωτικά και επιλογής, διδάσκο¬ 
νται τρεις ώρες την'εβδομάδα και το κάθε εξαμηνιαίο μά¬ 
θημα ισοδυναμεί με τρεις διδακτικές μονάδες, ενώ η Δι¬ 
πλωματική Εργασία ισοδυναμεί με 12 διδακτικές μονάδες. 
Το Μεταπτυχιακό Δίπλωμα Ειδίκευσης απονέμεται μετά 
τη συμπλήρωση 48 διδακτικών μονάδων. 

Τα υποχρεωτικά μαθήματα είναι: 

1. Μικροοικονομική θεωρία και Πολιτική. 

2. Ειδικά θέματα Μικροοικονομικής θεωρίας. 

3. Μακροοικονομική θεωρία και Πολιτική. 

4. Ειδικά θέματα Μακροοικονομικής θεωρίας και Πολι¬ 
τικής. 

5. Μαθηματικά για Οικονομολόγους. 

6. Στατιστική. 

7. Πολιτική Οικονομία. 

8. Οικονομετρία. 

Τα μαθήματα «επιλογής» είναι: 

1. Νομισματική θεωρία και Πολιτική. 

2. Δημοσιονομική θεωρία κάι Πολιτική. 

3. θεωρία Διεθνούς Εμπορίου. 

4. Διεθνείς Νομισματικές Σχέσεις. 

5. Ειδικά θέματα Οικονομετρίας. 

6. Οικονομιιάί Ανάπτυξη. 

7. Περιφερειακή Ανάπτυξη. 

8. Αγροτιιαΐ Οικονομική. 

9. Βιομηχανική Οικονομική. 

10. Χρηματοοικονομική I. 

11. Χρηματοοικονομική II. 

12. Τραπεζική I. 

13. Τραπεζική II. 

Άρθρο 7 

Διπλωματική Εργασία και Διδακτορική Διατριβή. 

Ο μεταπτυχιακός φοιτητής, που με τις επιδόσεις του 
στα τρία πρώτα διδακτικά εξάμηνα έχει εκπληρώσει τις 
υποχρεώσεις του, όπως αυτές καθορίζονται από την ει¬ 
δική Διατμηματική Επιτροπή, μετά από εισήγηση της Συ¬ 
ντονιστικής Επιτροπής του ΔΠΜΣΟΕ, μπορεί να αρχίσει τη 
Διπλωματική του Εργασία. 

Αυτή διαρκεί τουλάχιστον ένα διδακτικό εξάμηνο για 
Μεταπτυχιακό Δίπλωμα Ειδίκευσης στην Οικονομική Επι¬ 
στήμη και εκτελείται υπό την επίβλεψη ενός μέλους ΔΕΠ 
σύμφωνα με την παράγρ. 4 του άρθρου 12 του Ν. 2083/ 
21.9.92. 

Η Ειδική Διατμηματική Επιτροπή αποφασίζει, μετά από 
εισήγηση της Συντονιστικής Επιτροπής του ΔΠΜΣΟΕ, για 
την αποδοχή των υποψηφίων για εκπόνηση διδακτορικής 
διατριβής, σύμφωνα με το άρθρο 11 παράγρ. 1 (α) και άρ¬ 
θρο 12 παράγρ' '4(β) του Ν. 2083/92. Για την εκπόνηση 
Διδακτορικής Διατριβής, απαραίτητη προϋπόθεση είναι η 
προηγούμενη απόκτηση του ανωτέρω Μεταπτυχιακού Δι¬ 
πλώματος Ειδίκευσης ή αντίστοιχου Διπλώματος άλλου 
ΑΕΙ της ημεδαπής ή της αλλοδαπής (αναγνωρισμένου από 
το ΔΙ.Κ.Α.Τ.ΣΑ.). Η διδακτορική διατριβή εκπονείται σύμ- 

φωνα με τα αναφερόμενα στο άρθρο 5 του παρόντος και 
τα οριζόμενα στην παράγρ. 5 του άρθρου 12 του Ν. 2083/ 
21.9.92. 

Αρθρο 8 

Πολιτική του ΔΠΜΣΟΕ. 

8.1. Η Ειδική Διατμηματική Επιτροπή του ΔΠΜΣΟΕ, που 
ορίζεται από τις ΓΣΕΣ των Τμημάτων Οικονομικών Επι¬ 
στημών, Διοίκησης και Οργάνωσης Επιχειρήσεων και Χρη¬ 
ματοοικονομικής και Λογιστικής ορίζει τη Συντονιστική 
Επιτροπή του ΔΠΜΣΟΕ, που είναι αρμόδια για την παρα¬ 
κολούθηση, το συντονισμό και την εφαρμογή του 
ΔΠΜΣΟΕ (παράγρ. 1, αρ. 12, Ν. 2083/21.9.92). 

8.2. Η Συντονιστική Επιτροπή του ΔΠΜΣΟΕ λαμβάνο- 
ντας υπόψη: 

α) την κείμενη Νομοθεσία, 

β) την παρούσα απόφαση, 

γ) την κτηθείσα εμπειρία από την κατ’ έτος εφαρμογή 
του Προγράμματος εισηγείται κατά τον μήνα Μάρτιο κάθε 
έτους, προς την Ειδική Διατμηματική Επιτροπή την πολι¬ 
τική του ΔΠΜΣΟΕ για το επόμενο έτος. Δηλαδή: 

α) Τον αριθμό των εισακτέων μεταπτυχιακών φοιτητών, 
ο οποίος δεν θα υπερβαίνει τους 20. 

β) Τον τρόπο επιλογής των εισακτέων με συνεκτίμηση 
των κριτηρίων της παραγρ. 2, άρθρου 12 του Ν. 2083 και 
τυχόν άλλων πρόσθετων κριτηρίων, όπως συνέντευξη του 
υποψηφίου από Επιτροπή Επιλογής, συστατικές επιστο¬ 
λές και γραπτές εξετάσεις. Οι γραπτές εξετάσεις διεξάγο¬ 
νται στα μαθήματα: Αγγλικά, Οικονομική θεωρία και Πο¬ 
σοτικές Μέθοδοι. 

γ) Τον ετήσιο εκσυγχρονισμό της διδακτέας ύλης. 

δ) Την ανανέωση των διδασκόντων. 

ε) Το σύστημα αξιολόγησης της επίδοσης και προόδου 
των μεταπτυχιακών φοιτητών διά μέσου του οποίου θα 
αποφασίζονται: η επιτυχία, η επανεξέταση, η επανάληψη 
παρακολούθησης ορισμένων μαθημάτων κατά το επόμενο 
έτος και η διακοπή της φοίτησης. 

8.3. Κάθε έτος μετά την επιλογή των φοιτητών, η Συ¬ 
ντονιστική Επιτροπή προτείνει: 

α) Ένα μέλος ΔΕΠ ως επιβλέποντα κάθε νέου μεταπτυ¬ 
χιακού φοιτητή. 

β) Την τριμελή συμβουλευτική επιτροπή για την καθο¬ 
δήγηση κάθε μεταπτυχιακού φοιτητή-υποψηφίου διδά¬ 
κτορα. 

8.4. Το Τμήμα Οικονομικών Επιστημών του Πανεπιστη¬ 
μίου Μακεδονίας αναλαμβάνει τη διοικητική ευθύνη του 
ΔΠΜΣΟΕ. 

Αρθρο 9 
Προσωπικό. 

Η ομαλή λειτουργία του ΔΠΜΣΟΕ θα απαιτήσει την 
απασχόληση 17 μελών ΔΕΠ από τα τρία συνεργαζόμενα 
Τμήματα του Πανεπιστημίου Μακεδονίας. Οι ανάγκες αυ¬ 
τές σε προσωπικό, που υπηρετεί ήδη στά τρία Τμήματα 
Οικονομικών Επιστημών (22), Οργάνωσης και Διοίκησης 
Επιχειρήσεων (11) και Λογιστικής και Χρηματοοικονομι¬ 
κής (7). Επομένως για τις βασικές διδακτικές ανάγκες του 
προγράμματος δεν απαιτείται πρόσληψη πρόσθετου προ¬ 
σωπικού. 


Αρθρο 10 

Χώροι - Εξοπλισμός. 

1. Το Πανεπιστήμιο Μακεδονίας διαθέτει την κατάλ¬ 
ληλη κτιριακή υποδομή, την κατάλληλη υποδομή βιβλιο¬ 
θήκης και τον απαραίτητο εξοπλισμό, τόσο σε οπτικοα- 
κουστικά μέσα όσο και σε ηλεκτρονικούς υπολογιστές (20 
προσωπικούς υπολογιστές) για την απρόσκοπτη διεξα¬ 
γωγή του προγράμματος. 

2. Επομένως δεν απαιτείται επιπλέον υλικοτεχνική υπο¬ 
δομή. 

Αρθρο 11 

Διάρκεια Λειτουργίας. 

Ως πρώτη χρονική περίοδος λειτουργίας του ΔΠΜΣΟΕ 
αναφέρεται η επταετία 1994-2001. 

Αρθρο 12 

Κόστος Λειτουργίας. 

Ως ανωτέρω αναφέρεται δεν δημιουργείται άμεσο επι¬ 
πλέον κόστος για τον Κρατικό Προϋπολογισμό από την 
εφαρμογή του Προγράμματος. Το Πρόγραμμα υποστηρί¬ 
ζεται εμμέσως από το Πανεπιστήμιο Μακεδονίας (κτίριο, 
βιβλιοθήκη, δαπάνες ρεύματος, θέρμανσης, καθαρισμού, 
ύδρευσης κ.λπ.). Το ΔΠΜΣΟΕ αξιοποιεί επίσης δυνατότη¬ 
τες χρηματοδότησης από την Ευρωπαϊκή Κοινότητα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1993 

ο ΥΠΟΥΡΓΟΣ , 

ΓΕΩΡΠΟΣ ΣΟΥΦΛΙΑΣ 
-♦- 

Αριθ. Β1/709 (3) 

Έγκριση Προγράμματος Μεταπτυχιακών Σπουδών του 

Τμήματος θεολογίας του Πανεπιστημίοιυ Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: ^ 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 3.000.000 δρχ. και εφάπαξ 
δαπάνη 2.000.000 δρχ. κατά τον πρώτο χρόνο λειτουρ¬ 
γίας, η οποία θα καλυφθεί από τον Προϋπολογισμό του 
Υπουργείου Εθνικής Παιδείας και θρησκευμάτων Φ. 120 
και ΚΑΕ 5299 με αντίστοιχη αύξηση της χορήγησης του 
Πανεπιστημίου Αθηνών, αποφασίζουμε: 

Εγκρίνουμε από το ακαδημαϊκό έτος 1993-1904 την 
προσαρμογή του Προγράμματος Μεταπτυχιακών Σπου¬ 
δών το οποίο κατάρτησε η Γ ενική Συνέλευση Ειδικής Σύν¬ 
θεσης του παραπάνω τμήματος στην αριθμ. 2/7.4.93 συ¬ 
νεδρίασής της και ενέκρινε η Σύγκλητος Ειδικής Σύνθε¬ 
σης στη συνεδρίασή της αριθμ. 14/17.6.1993 και το 
οποίο έχει ως εξής: 

Αρθρο 1 

Το Τμήμα θεολογίας της θεολογικής Σχολής του Πανε¬ 
πιστημίου Αθηνών απεφάσισε να εισηγηθεί τη λειτουργία, 
από το χειμερινό Εξάμηνο του ακαδημαϊκού έτους 1993- 
94, Μεταπτυχιακού Προγράμματος Σπουδών, σύμφωνα 
με τα άρθρα 10-14 του Ν. 2083/21.9.1992/ΦΕΚ 159. 

Άρθρο 2 

Αντικείμενο και σκοποί 

Αντικείμενο και σκοποί του Προγράμματος αυτού είναι: 
α) Η δημιουργία φυτωρίου νέων ερευνητών, β) Η προώ¬ 
θηση της επιστημονικής έρευνας με τη σύνταξη άρθρων, 
διδακτορικών διατριβών, μονογραφιών, πραγματοποίηση 
κριτικών εκδόσεων κειμένων, συγκρότηση ειδικών θεμα¬ 
τικών βιβλιογραφιών κ.α.. γ) Η εξυπηρέτηση αναγκών της 
Εκκλησίας της Ελλάδος, των άλλων Ορθοδόξων Εκκλη¬ 
σιών, ιδιαίτερα σήμερα των Ορθοδόξων Εκκλησιών της 
Ανατολικής Ευρώπης, και του πέραν των ορίων της έλλά- 
δος Ελληνισμού, δ) Η κατάρτιση ειδικευμένων στελεχών 
για τη Δευτεροβάθμια Εκπαίδευση, ε) Η καλλιέργεια 
πνεύματος επιστημονικής συνεργασίας μεταξύ των θεο- 
λογικών Σχολών. 

Άρθρο 3 

Μεταπτυχιακοί τίτλοι 

Το Π.Μ.Σ. του Τμήαματος θεολογίας χορηγεί: α) Μετα¬ 
πτυχιακό δίπλωμα εϊδικεύσεως (πρώτος κύκλος σπουδών) 
για τις εξής τέσσερις ειδικότητες: 1) Ερμηνευτικής θεο¬ 
λογίας, 2) Ιστορικής θεολογίας, 3) Πατερικών Σπουδών - 
Ιστορίας Δογμάτων και Συμβολικής και 4) Συστηματικής 
θεολογίας, και β) Διδακτορικό δίπλωμα (δεύτερος κύ¬ 
κλος). 

Οι ετερόδοξοι λαμβάνουν ειδικόν τίτλον μεταπτυχιακών 
σπουδών. 

Άρθρο 4 

Υποψήφιοι για το Π.Μ.Σ. 

■ Δεκτοί στο Π.Μ.Σ. γίνονται: α) οι κάτοχοι πτυχίου Ορθο¬ 
δόξων θεολογικών Σχολών, β) Ορθόδοξοι πτυχιούχοι θεο- 
λογικών Ιδρυμάτων της αλλοδαπής, πανεπιστημιακού επι¬ 
πέδου αναγνωρισμένων από το ΔΙΚΑΤΣΑ. και γ) Από τους 
ετεροδόξους, οι Προχαλκηδόνιοι, οι Παλαιοκαθολικοί, οι 
Ρωμαιοκαθολικοί, οι Αγγλικανοί, οι Λουθηρανοί και οι Με¬ 
ταρρυθμισμένοι. 

Άρθρο 5 

Χρονική διάρκεια σπουδών 

Η χρονική διάρκεια του προγράμματος είναι για μεν τη 
λήψη Ειδικού Διπλώματος Εϊδικεύσεως τέσσαρα Εξά¬ 
μηνα, για δε τη λήψη Διδακτορικού Διπλώματος έξι Εξά¬ 
μηνα, συνυπολογιζομένων και των τεσσάρων Εξαμήνων 
του πρώτου κύκλου. 

Άρθρο 6 

Πρόγραμμα Μαθημάτων - Σπουδαστικές Υποχρεώσεις “ 

Στον πρώτο κύκλο σπουδών ο μεταπτυχιακός φοιτητής 
οφείλει να παρακολουθήσει δώδεκα (12) δίωρα μαθή¬ 
ματα, κατανεμημένα στα τρία πρώτα εξάμηνα, και να συ- 
ντάξει και παρουσιάσει δύο (2) ερευνητικές - φροντιστη¬ 
ριακές εργασίες σε κάθε Εξάμηνο από αυτά. Στο τέταρτο 
διδακτικό Εξάμηνο με την επιστημονική καθοδήγηση του 
επιβλέποντος μέλους του Δ.Ε.Π. και της συντονιστικής 


επιτροπής προχωρεί στη σύνταξη της διπλωματικής του 
εργασίας. Για τη λήψη ταυ μεταπτυχιακού διπλώματος ει- 
δικεύσεως είναι απαραίτητα: α) η επιτυχής εξέταση στα 
διδασκόμενα μαθήματα και β) η σύνταξη των 6 ερευνητι¬ 
κών - φροντιστηριακών εργασιών και της διπλωματικής 
εργασίας. Η διπλωματική εργασί κρίνεται από τιμελή εξε¬ 
ταστική επιτροπή, η οποία συνεκτιμά και τις λοιπές ερευ¬ 
νητικές εργασίε του φοιτητή. 

- Οι διδακτικές μονάδες ορίζονται σε δύο (2) για κάθε 
δίωρο μάθημα, σε τρεις (3) για κάθε ερευνητική - φροντι¬ 
στηριακή εργασία και σε επτά (7) για την διπλωματική ερ¬ 
γασία. 

- Τα προσφερόμενα μαθήματα, κατά τους τέσσερεις 
τομείς του Τμήματος, για τον πρώτο κύκλο, είναι τα εξής: 

Ερμηνευτικός Τομέας 

1. θέματα Εισαγωγής στην Παλαιά Διαθήκη. 

2. θέματα Ερμηνείας Παλαιάς Διαθήκης εκ των Ο'. 

3. θέματα Μεταφραστικής και Μεταφράσεως της πα¬ 
λαιός Διαθήκης (Ο ). 

4. θέματα Εισαγωγής στην Καινή Διαθήκη. 

5. θέματα Ερμηνευτικής της Καινής Διαθήκης. 

6. θέματα Ερμηνείας της Καινής Διαθήισις. 

7. θέματα Ιστορίας και θεολογίας της Καινής Διαθή¬ 
κης. 

8. θέματα Ιστορίας των Χρόνων της Καινής Διαθή¬ 
κης. 

Ιστορικός Τομέας: 

1. θέματα Γενικής Εκκλησιαστικής Ιστορίας. 

2. θέματα Εκκλησιαστικής Ιστορίας της Ελλάδος. 

3. θέματα Εκκλησιαστικής Ιστορίας της Μεταβυζαντι¬ 
νής περιόδου. 

4. θέματα Βυζαντινής Ιστορίας. 

5. θέματα Ιστορίας Σλαβικών Εκκλησιών. 

6. θέματα Χριστιανικής Αρχαιολογίας και Τέχνης. 

7. θέματα Παλαιογραφίας και Επιγραφικής. 

8. θέματα Ιστορίας της θείας Λατρείας. 

Τομέας Πατερικών Σπουδών - Ιστορίας Δογμάτων και 
Συμβολικής: 

1. θέματα Πατρολογίας. 

2. θέματα Πατερικής θεολογίας. 

3. θέματα Πατερικής Ερμηνευτικής. 

4. θέματα Ιστορίας Δογμάτων. 

5. θέματα Συμβολικής θεολογίας, 

6. θέματα Οικουμενικής κινήσεως και Ορθοδόξου Πα- 
ραδόσεως. 

7. θέματα Πατερικών Σπουδών Μέσων Χρόνων και έκ¬ 
δοση σχετικών κειμένων. 

8. θέματα διδασκαλίας Οικουμενικών Συνόδων και συγ¬ 
χρόνων αιρέσεων. 

Τομέας Συστηματικής θεολογίας: 

1. θέματα Δογματικής θεολογίας. 

2. θέματα Ηθικής θεολογίας. 

3. θέματα Δογματικής και Ηθικής. 

4. θέματα θεολογίας Λειτουργικών κειμένων και Εκ¬ 
κλησιαστικής Υμνωδίας. 

■ 5. θέματα Συστηματικής θεολογίας. 

- Στον δεύτερο κύκλο σπουδών, που έχει ως στόχο την 
εκπόνηση διδακτορικής διατριβής, η τριμελής συμβου¬ 
λευτική επιτροπή δύναται κατά περίπτωση να υποδείξει 
στον υποψήφιο διδάκτορα την παρακολούθηση δύο φρο¬ 
ντιστηριακών μαθημάτων ανά διδακτικό Εξάμηνο, ενώ πα- 
ράΜηλα ο τελευταίος θα καθοδηγείται στην έρευνα και τη 
σύνταξη της διατριβής. 

Άρθρο 7 

Αριθμός εισακτέων 

Το Τμήμα θα δέχεται κάθε ακαδημαϊκό έτος έως είκοσι 
(20) μεταπτυχιακούς φοιτητές και για τους τέσσερις το¬ 
μείς, ήτοια) Ερμηνευτικό, β) Ιστορικό, γ) Πατερικών Σπου¬ 
δών - Ιστορίας Δογμάτων και Συμβολικής και δ) Συστημα¬ 
τικής θεολογίας. Κατά τα δύο πρώτα έτη λειτουργίας του 
Π.Μ.Σ., και μόνο, ο ανωτέρω αριθμός των εισακτέων κατ’ 
έτος μπορεί να είναι τριπλάσιος του ανωτέρω. 

Άρθρο 8 

Δυνατάτητα Λειτουργίας (Προσωπικό) 

- Το Τμήμα δύναται να λειτουργήσει απρόσκοπτα με 
το υφιστάμενο επιστημονικό και διδακτικό προσωπικό. Ει- 
δικώτερα τα 27 μέλη ΔΕΠ του Τμήματος δύνανται να ανα¬ 
λάβουν μεταπτυχιακά έργο, ήτοι: 13 Καθηγητές, 5 Ανα¬ 
πληρωτές Καθηγητές, 4 Επίκουροι Καθηγητές και 5 μόνι¬ 
μοι λέκτορες. 

Άρθρο 9 

Υλικοτεχνική υποδομή 

-Η υπάρχουσα υλικοτεχνική υποδομή (αίθουσες, βι¬ 
βλιοθήκη, οπτικοακουστικά μέσα κ.λπ.) ανταποκρίνονται 
στις διδακτικές ανάγκες του Προγράμματος Μεταπτυχια¬ 
κών Σπουδών.' 

Άρθρο 10 

Χρονική διάρκεια λειτουργίας Π.Μ.Σ. 

- Η συνολική χρονική διάρκεια του παρόνος Π.Μ.Σ. θα 
είναι εννέα (9) χρόνια. 


Άρθρο 11 
Κόστος λειτουργίας 

Για την αρτιότερη λειτουργία του Π.Μ.Σ., ιδιαίτερα μετά 
την πλήρη ανάπτυξή του, θα απαιτηθούν προμήθεις ανά 
Τομέα: 

1. Ενός φωτοτυπικού μηχανήματος 

2. Ένα μηχάνημα αναγνώσεως χειρογράφων απά μικρο¬ 
φίλμ σύνολο δρχ. 2.000.000. 

Οι ανωτέρω δαπάνες θα είναι εφ’ άπαξ. 

Το ετήσιο λειτουργικό κόστος του Π.Μ.Σ. ανέρχεται στο 
ποσό των 3.000.000 δραχμών (για τον εμπλουτισμό της 
βιβλιοθήκης με ειδική ξενόγλωσση και ελληνική βιβλιο¬ 
γραφία και κάλυψη τρεχουσών δαπανών, για την προμή¬ 
θεια εποπτικού υλικού, φωτοτυπικού χάρτου, γραφικής 
ύλης κ.α.). 

Μόνο πηγή χρηματοδοτήσεως για τα ανωτέρω είναι το 
ΥΠΕΠΘ. 

Άρθρο 12 
Μεταβατική διάταξη 

Μέχρις ότου καταρτισθεί από το Πανεπιστήμιο Αθηνών 
και εγκριθεί από το ΥΠΕΠΘ ο εσωτερικός κανονισμός λει¬ 
τουργίας του ο οποίος θα ρυθμίζει και τα σχετικά με τον 
κανονισμό μεταπτυχιακών σπσυδών του Πανεπιστημίου 
(άρθρ. 5, παρ. 3, εδ. ζ' του Νόμου 2083/1992), ό,τι αφορά 
τις λεπτομέρεις της λειτουργίας του Π.Μ.Σ. του Τμήματος 
θεολογίας θα ρυθμίζεται με αποφάσεις της Γ.Σ.Ε.Σ. του 
Τμήματος. 

Η απόφαση αυτή να δημοσιευθεΐ στην Εφημερίδα 
της Κυβερνήσεως. 

Αθήνα, 23 Σεπτεμβρίου 1993 

ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



